62018TJ0552_INF
A Törvényszék (hetedik tanács) 2021. július 14‑i ítélete –Moreno Reyes kontra Tanács
(T‑552/18. sz. ügy)
„Közös kül‑ és biztonságpolitika – A venezuelai helyzetre tekintettel hozott korlátozó intézkedések – A pénzeszközök befagyasztása – Olyan személyek, szervezetek és szervek listája, akikre, illetve amelyekre a pénzeszközök és gazdasági erőforrások befagyasztása alkalmazandó – A felperes nevének a jegyzékekbe való felvétele – A felperes nevének a jegyzékekben való további szerepeltetése – Értékelési hiba”
1.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A venezuelai helyzetre tekintettel hozott korlátozó intézkedések – Az érintett személyek, szervezetek és szervek jegyzékét a korábbi rendelet hatályon kívül helyezése nélkül felülvizsgáló rendelet – Az e rendeletben nem említett személy által benyújtott kereset – Elfogadhatóság
(EUMSZ 263. cikk; (KKBP) 2018/1656 tanácsi határozat; 2018/1653 tanácsi rendelet)
(lásd: 35–37. pont)
2.
Európai Unió – Az intézmények jogi aktusai jogszerűségének bírósági felülvizsgálata – A venezuelai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát
(Az Európai Unió Alapjogi Chartája, 41. cikk; a (KKBP) 2018/901 és a (KKBP) 2018/1656 határozattal módosított (KKBP) 2017/2074 tanácsi határozat, I. melléklet; 2017/2063 tanácsi rendelet, IV. melléklet, 2018/899 tanácsi rendelet, és 2018/1653 tanácsi rendelet)
(lásd: 51–54. pont)
3.
Európai Unió – Az intézmények jogi aktusai jogszerűségének bírósági felülvizsgálata – A venezuelai helyzetre tekintettel hozott korlátozó intézkedések – A felülvizsgálat terjedelme – A demokrácia és a jogállamiság megsértéseiben közreműködő személyek jegyzékbevétele – A nyilvánosság számára hozzáférhető dokumentumok – Bizonyító erő – A bizonyítékok szabad mérlegelésének elve – Nyilvánvaló értékelési hiba
(A (KKBP) 2018/901 és a (KKBP) 2018/1656 határozattal módosított (KKBP) 2017/2074 tanácsi határozat, I. melléklet; 2017/2063 tanácsi rendelet, IV. melléklet, 2018/899 tanácsi rendelet, és 2018/1653 tanácsi rendelet)
(lásd: 55., 65., 66., 68., 71., 74., 75. pont, és a rendelkező rész)
Tárgy
Egyrészt a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról szóló, 2018. június 25‑i (KKBP) 2018/901 tanácsi határozat (HL 2018. L 160I., 12. o.) és a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról szóló, 2018. november 6‑i (KKBP) 2018/1656 tanácsi határozat (HL 2018. L 276., 10. o.), másrészt a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról szóló, 2018. június 25‑i (EU) 2018/899 tanácsi végrehajtási rendelet (HL 2018. L 160I., 5. o.) és a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról szóló, 2018. november 6‑i (EU) 2018/1653 tanácsi végrehajtási rendelet (HL 2018. L 276., 1. o.) felperesre vonatkozó részében való megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a Xavier Antonio Moreno Reyesre vonatkozó részében megsemmisíti a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról szóló, 2018. június 25‑i (KKBP) 2018/901 tanácsi határozatot, a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról szóló, 2018. november 6‑i (KKBP) 2018/1656 tanácsi határozatot, a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról szóló, 2018. június 25‑i (EU) 2018/899 tanácsi végrehajtási rendeletet és a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról szóló, 2018. november 6‑i (EU) 2018/1653 tanácsi végrehajtási rendeletet.
2)
A Törvényszék az Európai Unió Tanácsát kötelezi az eljárás költségeinek viselésére.